**VOLUTA 2019 - VERSENYKIÍRÁS/VERSENYSZABÁLYZAT**

**Verseny ideje:** 2019. június 22. szombat

**Verseny helyszíne:** Mosonmagyaróvár, Mosoni-Duna Itató előtti szakasz

**Verseny rendezője:**

Mosonmagyaróvári Vizisport Egyesület, Flesch Károly Nonprofit Kft., VÜF, Mosonmagyaróvár Város Önkormányzata

**Nevezési díj:**

Nagyhajó kategóriában: **50.000 Ft/csapat, mely 2 edzés díját is tartalmazza**

Kishajó kategóriában: **30.000 Ft/csapat, mely 2 edzés díját is tartalmazza**

Diák kategóriában: **nincs nevezési díj**

 **Nevezés feltétele:**

Érvényes nevezési lap, felelősségi nyilatkozat leadása és a nevezési díj befizetése.

**Nevezés leadása:**

Személyesen a Flesch Központban (Mosonmagyaróvár, Erkel F. u. 14.) Hohner Barbaránál, és elektronikusan excel táblázatban kitöltve a következő e-mail-címre: hohner.barbara@flesch.hu

**A nevezési díj befizetésének lehetőségei:**

**1. Banki átutalással**

Kedvezményezett neve: Flesch Károly Nonprofit Kft.

Bankszámlaszám: 58600252-11165189 (Duna Takarék Bank Zrt.)

**2. Pénztári készpénzbefizetéssel** a Flesch Károly Nonprofit Kft. házipénztárában (nyitvatartási időben). Cím: 9200 Mosonmagyaróvár, Erkel F. u. 14.

A nevezési díjról minden esetben számlát állítunk ki, ezért a számlázási adatokat kérjük megadni!

Név: ……………………………………………………………………………….……………

Cím: ……………………………………………………………………………………………. Adószám: …………………………………………………………………….(cégek esetében)

**Nevezési határidő:** 2019.Június 13. csütörtök 22 óra

**Díjazás:** Az I. II. III. helyezettek éremdíjazásban részesülnek, a győztesek különdíjat is kapnak.

**Versenyszámok/versenytáv/kategóriák:**

200 méteres futamokat rendezünk a következő kategóriákban:

**- Nagyhajó versenyszámban:** (16 versenyző) MIX, férfi, női, sulisárkány

**- Kishajó versenyszámban:** (10 versenyző) Mix.

2000 méteres MIX kategóriájú futam.

 A nevezési lapon kérjük jelezni a 2000 méteres futamon való részvételi szándékot!

**VERSENYSZABÁLYZAT**

(A csapatkapitány felelőssége, hogy a legénység tagjai is ismerjék)

Nagyhajó versenyszámban: egy hajóegységbe maximum 20 főt lehet nevezni, melyből egyszerre 16 evezős tartózkodhat a vízen. A MIX kategóriában a hajóban a maximum 16 versenyzőből minimum 6 női versenyzőt kell beültetni.

Kishajó versenyszámban: egy hajóegységbe maximum 12 főt lehet benevezni, melyből egyszerre 10 evezős tartózkodhat a vízen, melyből minimum 4 női versenyzőnek kell lenni.

**14 évnél fiatalabb versenyző csak mentőmellényben szállhat vízre.**

**A diákfutamokban**: egy hajóegységbe maximum 20 főt lehet nevezni, melyből egyszerre 16 evezős tartózkodhat a vízen. A hajóba a maximum 16 versenyzőből minimum 6 női versenyzőt kell beültetni, valamint két felnőtt (18 éven felüli) versenyzőt.

**NEVEZÉS**:

A nevezéseket névre szólóan, születési dátummal és **nevezési idővel** kell leadni. A leadott csapatösszetételt beszálláskor a stégmesterek ellenőrizni fogják. Amennyiben a nevezési időnél a versenyen 5 másodperccel, vagy annál többel, jobb eredményt ér el a csapat, a versenyszabály szerint büntető időt kap. (Kérjük a sportszerű magatartást!)

**DIÁK-, NŐI-, ÉS FÉRFICSAPATOKTÓL NEM KÉRÜNK NEVEZÉSI IDŐT!**

**NEVEZÉSI IDŐ**:

A nevezési idő megadása a csapat kötelessége és felelőssége, ennek megállapítására időmérő edzést ajánlunk a csapatok részére. Az időmérést a csapat edzése alatt előzetes bejelentkezések alapján május 27- június 13. közötti időszakban tudjuk megoldani.

Időpont egyeztetés: zsofia.nemeth996@gmail.com email címen

**Az időmérés idejére saját kormányos nem engedélyezett.**

**GYÜLEKEZÉS/BESZÁLLÁS/KIKÖTÉS**:

Rajtidő előtt 15 perccel köteles a csapat a beszálló stégnél megjelenni, és a stégmester utasítására a beszállást megkezdeni.

A késve érkező versenyzők, amennyiben veszélyeztetik a verseny időrendjének zökkenőmentes betartását maximum 2 másodpercig terjedő büntetést gyűjtenek a csapatnak.
Kizárásra nem kerülnek. Amennyiben a csapat nem jelenik meg a gyülekezőhelyen, futamot nem tud pótolni, időeredménye 3 perccel kerül rögzítésre.

Beszállást követően a legénységnek a stéget azonnal el kell hagynia.

Verseny befejezése után a következő futam akadályozása, és hullámkeltés nélkül a legrövidebb úton és idő alatt ki kell kötni.

**ÓVÁS, VITÁK KEZELÉSE:**

Amennyiben a verseny során a legénységek között viták merülnek fel és a futamot követően tiltakozással akarnak élni, másik csapat vagy csapatok viselkedése ellen, vagy a futam eredményével kapcsolatban, óvással élhetnek. Az óvást a futam beérkezésétől számított 25 percen belül írásban kell benyújtani a versenybíróság elnökének. Az óvás benyújtása az óvási díj megfizetésével válik érvényessé, melynek összege: 20.000 Ft.

**ESZKÖZHIBA/TÖRÉS**: Lapáttörés, dobverőtörés miatt a rajt és a futam nem ismételhető meg, óvást ezzel kapcsolatban nem fogadunk. Kormánylapát-, dobosszék-, és hajópadtörés esetén óvás lehetséges.

**VERSENYSZÁMOK:**

A versenyen **nagyhajó** versenyszámban 4 kategória lesz: MIX, férfi, női, és Sulisárkány Mix.

Fontos szabály, hogy egy versenyző **egy adott kategórián belül** kizárólag egy csapatban indulhat!

**Kishajó** versenyszámban csak felnőtt MIX futamokat rendezünk.

A részletes versenyműsort, valamint a szombat reggeli technikai értekezlet pontos időpontját az utolsó nevezés beérkezése után küldjük ki.

**EDZÉSEK:**

2019. április 1-től. Idő pont-egyeztetés a voluta.hajoberles@gmail.com e-mail-címen lehetséges. Edzésdíj: 800 Ft/fő/alkalom, de minimum 8.000 Ft/alkalom. Diákoknak 400 Ft/fő/alkalom. A kormányosokat kérés esetén az MVSE biztosítja. Lehetőséget biztosítunk a csapatok részére saját kormányos betanítására, illetve szívesen fogadunk vállalkozó szellemű jelentkezőket az idei évi sárkányhajó kormányos képzésünkre. (Sárkányhajó kormányosok jelentkezését a gazdasag@mte1904.hu címre várjuk. Érdeklődni 06 30 568 50 77 Válint Angélánál, minimum (15)-16 éves kortól.)

**Az edzések levezetéséért, a hajók megfelelő kezeléséért a kormányos felel. Amennyiben a csapat saját kormányossal rendelkezik, kizárólag a felelőségvállalási nyilatkozat aláírását követően vezetheti az edzéseket mindaddig, amíg az abban foglaltakat maradéktalanul betartja. Az edzések kormányosait a szabályzat be nem tartása miatt a KORMÁNYOSOK KÉPVISELŐTESTÜLETÉNEK megítélése alapján a kormányzástól eltilthatja, ebben az esetben a csapat a hátralévő edzések idejére másik kormányost köteles választani!**

A sárkányhajó-foglaltságot online a <http://sarkanyhajo.compsys.hu/> weboldalon lehet megtekinteni

Az edzések zavartalanságának és a környék lakóinak nyugalma érdekében kérjük a csapatokat, hogy **a lakott területen a dobolást szíveskedjenek mellőzni**. Az edzések bonyolításához és a versenytáv gyakorlásához a strand utáni egyenes, lakott területen kívüli részen két 200 méteres gyakorlópálya kerül kimérésre (a verseny a korábbi évekhez hasonlóan ugyanúgy az itató előtti szakaszon kerül megrendezésre.)

**Csapatkapitányi megbeszélés és egyeztetés:**

A versennyel, versenyszabályzattal, egyéb észrevételekkel, kérdésekkel kapcsolatos megbeszélésre a csapatkapitányokat, csapattagokat **2019. április 18-án csütörtökön 17 órakor** várjuk a Flesch Károly Kulturális Központba.

**CSAPATSÁTOR-SZABÁLYZAT ÉS AJÁNLÁS**

Amennyiben Ön nagyobb csapattal érkezik a VOLUTA VÍZI FESZTIVÁLRA, módjában áll csapatsátrat felállítani a rendezvény területén. Az induló csapatok sátrai egy helyen lesznek a rendezvény alatt, tehát itt, a fesztivál helyszínén folyamatosan meg is tudják jeleníteni a csapat arculatát, támogatóikat. A csapat által bérelt sátor lehetőséget ad arra, hogy a fesztivál idején egy helyen találkozzanak, gyülekezzenek, esetlegesen étkezzenek.

A sátrak bérlésével kapcsolatban Varga Tamást kell keresni a 06-30-620-3439-es telefonszámon vagy az info@introrendezveny.hu e-mail-címen. Itt kérhetnek információt a bérelhető sátrak méreteiről, bérleti díjáról. A területfoglalásért külön díjat számolunk fel (500 Ft/nm, de maximum 50.000 Ft).

**Fontos szabályok és tudnivalók a csapatsátrakkal kapcsolatban:**

* Egy fő megjelölése telefonszámmal, aki képviseli a csapatot az egyeztetéseken.
* A sátrakért és a benne tartott dolgokért a **szervező felelősséget nem vállal**.
* Csak stabil, biztonságos sátrakat lehet felállítani, könnyűszerkezetes sátrak használata TILOS!
* Nyílt láng használata TILOS!
* Tüzet rakni TILOS!
* Főzni csak gázrózsás módon lehet, azt is csak zárt égéstérben. Akik gázpalackot használnak, azoknak a gázpalackot ábrázoló piktogrammos tábla kihelyezése kötelező!
* Aki a rendezvény helyszínén főz, annak kötelező 1 db porral oltó tűzoltó készüléket elhelyezni csapatsátrában, illetve a poroltót ábrázoló piktogrammos táblát kihelyezni!
* Érintésvédelmi szabályok betartása kötelező, nem megfelelő műszaki állapotú eszközök használata TILOS!
* Mindenki próbálja az áramvételezését a minimálisra szorítani (a saját hangtechnika csak a legminimálisabb lehet), hogy a kiépített rendszer kitartson a rendezvény ideje alatt. Kérünk mindenkit, hangtechnikájával ne zavarja a színpadi produkciókat!
* Június 21-én, pénteken, a sátrak mellől kérjük az autókat legkésőbb 17 óráig a kijelölt parkolókba vinni. Június 22-én, szombaton, pedig reggel 7 óráig hagyják el az autók a sátras övezetet biztonsági okok miatt!